

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 11.februārī Nr.**51**

(prot.Nr.**3**, **18**.§)

Par nodomu līgumu noslēgšanu

Pamatojoties uz likuma "Par pašvaldībām" 14.panta pirmās daļas 2.punktu, 15.panta pirmās daļas 2.punktu, 21.panta pirmās daļas 17.punktu, ievērojot Daugavpils pilsētas attīstības programmu “Mana pils - Daugavpils” 2014.-2020.gadam, kas apstiprināta ar Daugavpils pilsētas domes 2014.gada 13.marta lēmumu Nr.151 “Par Daugavpils pilsētas attīstības programmu “Mana pils - Daugavpils” 2014.-2020.gadam apstiprināšanu”, un Daugavpils pilsētas domes 2016.gada 29.janvāra lēmumu Nr.25 “Par Daugavpils pilsētas attīstības programmas ”Mana pils – Daugavpils” 2014.-2020. gadam Rīcības un Investīciju plānu aktualizāciju”, un saskaņā ar specifiskā atbalsta mērķa 5.6.2. “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” un specifiskā atbalsta mērķa 3.3.1. “Palielināt privāto investīciju apjomu reģionos, veicot ieguldījumu uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” nosacījumiem, un, ievērojot zemesgabalu īpašnieku Iepriekš doto piekrišanu zemesgabalu daļu nodošanai pašvaldībai bez atlīdzības, Daugavpils pilsētas domes Īpašuma komitejas 04.02.2016. sēdes protokolu Nr.1, atklāti balsojot: PAR – 14 (V.Bojarūns, V.Borisjonoks, A.Broks, J.Dukšinskis, P.Dzalbe, A.Gržibovskis, R.Joksts, J.Lāčplēsis, A.Nikolajevs, N.Petrova, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Noslēgt nodomu līgumus ar zemesgabalu īpašniekiem projektu Daugavpils pilsētas Ziemeļu rūpnieciskās zonas publiskās infrastruktūras attīstība II.kārta”, “Daugavpils pilsētas publiskās infrastruktūras sakārtošana uzņēmējdarbības veicināšanai” (Odu un Vaļņu ielu pārbūve), “Daugavpils un Ilūkstes novadu teritorijās, pielāgojot tās jaunu uzņēmumu izvietošanai vai esošo paplašināšanai” (Čerepovas rūpnieciskās teritorijas infrastruktūras attīstība), “Dienvidlatgales pašvaldību teritoriju pilsētvides revitalizācija uzņēmējdarbības ekonomiskās aktivitātes paaugstināšanai” (Gajoka rūpnieciskās teritorijas infrastruktūras attīstība) realizācijai, vienojoties par to, ka zemesgabalu īpašnieki bez atlīdzības nodod (dāvina) Daugavpils pilsētas pašvaldībai zemesgabalu daļas saskaņā ar detālplānojumu un/vai izstrādāto būvprojektu.

2. Pilnvarot Daugavpils pilsētas domes priekšsēdētāju parakstīt nodomu līgumus.

3. Domes Finanšu nodaļai plānot pašvaldības budžetā līdzekļus zemesgabalu kadastrālajai uzmērīšanai un reģistrācijai Valsts nekustamā īpašuma kadastra informācijas sistēmā.

Domes priekšsēdētājs *(personiskais paraksts)* J.Lāčplēsis